ચોમાસું કોરું જ વીત્યું. રણની રેત ભીની ન થઈ એટલે અસંતોષથી એણે આકાશને રેતીથી ધૂંધળું કરી દીધું. અવાજનાં પીળાં ફૂલો મોટાં થઈ ગયાં. પીલુના છોડ ઝાંખરાં જેવાં થઈ ગયાં. દુકાળે બાવળના વૃક્ષે વસંત આવી.એનાં અંગ અંગ પર કાંટા ફૂટી નીકળ્યા. હડકાયા કૂતરાની નાસભાગ કરતી ધૂળની ડમરીઓ, કાળો ભાંઠ પડી ગયેલો, ખારોપાટ, અંગ બાળતા લૂ-વાયરા, શુષ્ક વાતાવરણ અને નિષ્પ્રાણ આસમાનને જોતો અહમદ બારણામાં જ થંભી જતો.